Aktrisalar Gavhar Zokirova va Zuhra Ashurovaga “O‘zbekiston xalq artisti” unvoni berildi

Avval xabar berilganidek, O‘zbekiston Respublikasi Prezidenti “O‘zbekiston Mustaqilligining yigirma besh yilligi munosabati bilan fan, ta’lim, sog‘liqni saqlash, adabiyot, madaniyat, san’at, ma’naviyat va ma’rifat, ommaviy axborot vositalari hamda ijtimoiy sohalar xodimlaridan bir guruhini mukofotlash to‘g‘risida”gi farmonni imzoladi. Hujjat matnini O‘zA keltirdi.

Unga ko‘ra, O‘zbek Milliy akademik drama teatri aktyorlari Ashurova Zuhra Jo‘rayevna va Zokirova Gavhar Akmalovna “O‘zbekiston Respublikasi xalq artisti” unvoniga sazovor bo‘ldi.
O‘zbek Milliy akademik drama teatrining yana bir aktyori — Komilov Erkinboy “Fidokorona xizmatlari uchun” ordeni bilan taqdirlandi.
“O‘zbekfilm” kinostudiyasi aktyori Abdullayeva Nargiza Tohirovnaga esa “Shuhrat” medali berildi.